इसके तहत कुल 60 बिजनेस स्कूलों को शामिल किया गया है। कैट के बाद आयोजित होने वाली यह सबसे महत्वपूर्ण परीक्षा है, लेकिन इसका स्वरूप कैट से बिल्कुल भिन्न है। इसका कटऑफ 91-92 परसेंटाइल अथवा उसके ऊपर तक पहुंचता है। जैट के स्कोर की वेलिडिटी उस साल के एकेडमिक ईयर के लिए ही होती है। इस साल जैट ने अपनी परीक्षा में कुछ बदलाव करते हुए ह्यूमेनिटीज व नॉन इंजीनियरिंग छात्रों को आकर्षित करने का प्रयास किया है। जिन छात्रों ने जैट 2012 में रजिस्ट्रेशन कराया है, उनके लिए अब अलर्ट होने का समय आ गया है, क्योंकि परीक्षा 8 जनवरी 2012 को 32 सेंटरों पर होनी निश्चित है तथा उनके पास एक महीने से भी कम का समय शेष है।